મે મહિનામાં મારુતિ સુઝુકી ઈન્ડિયાનું પેસેન્જર વ્હીકલનું વેચાણ સ્થાનિક બજારમાં ૨૩.૯૯ ટકા વધીને ૧,૬૧,૪૯૭ યુનિટ થયું હતું. હ્યુન્ડઈ ઈન્ડિયાનું વેચાણ ૭.૧૪ ટકા વધીને ૪૫,૦૦૮ યુનિટ થયું હતું. મહિન્દ્રા એન્ડ મહિન્દ્રાનું વેચાણ ૧.૬૩ ટકા વધીને ૨૦,૬૨૧ યુનિટ થયું હતું. તાતા મોટર્સનું વેચાણ ૫૩.૬૩ ટકા ઉછળીને ૧૯,૨૦૨ યુનિટ થઈ ગયું હતું.સિયામના આંકડા અનુસાર ટુ વ્હીલરનું વેચાણ મે મહિનામાં ૯.૧૯ ટકા વધ્યું હતું અને ૧૮,૫૦,૦૯૩ યુનિટ થયું હતું. ગત વર્ષે આ ગાળામાં વેચાણ ૧૬,૯૪,૩૨૩ યુનિટ થયું હતું. મોટરસાઈકલનું વેચાણ ૧૫.૧૬ ટકા વધીને ૧૨,૨૧,૫૫૯ યુનિટ થયું હતું, જે ગત વર્ષે આ ગાળામાં ૧૦,૬૦,૭૪૪ યુનિટ હતું.માર્કેટ લીડર હીરો મોટોકોર્પનું સ્થાનિક બજારમાં વેચાણ ૧૭.૪૬ ટકા વધીને ૬,૩૭,૨૦૩ યુનિટ થયું હતું. જોકે સ્કૂટરનું વેચાણ ૨૧.૪૯ ટકા ઘટીને ૫૫,૩૯૮ યુનિટ થયું હતું. હરીફ હોન્ડા મોટરસાઈકલ એન્ડ સ્કૂટર ઈન્ડિયાનું વેચાણ ૮.૯૧ ટકા વધીને ૧,૯૧,૯૨૦ યુનિટ થયું હતું. બજાજ ઓટોનું મોટરસાઈકલ વેચાણ ૨૩.૦૧ ટકા વધીને ૧,૯૨,૫૪૩ યુનિટ થયું હતું. સ્કૂટરનું વેચાણ ૧.૪ ટકા ઘટીને ૫,૫૫,૪૬૭ યુનિટ થયું હતું. બજાજનું સ્કૂટરનું વેચાણ છેલ્લાં સવા વર્ષમાં પહેલી વાર ઘટ્યું છે. ટીવીએસ મોટર્સનું વેચાણ ૮.૮૭ ટકા વધીને ૮૩,૩૩૮ યુનિટ થયું હતું.